stanford-oval/wikipedia huggingface dataset:
เจ้าชายแอมานุแอลแห่งเบลเยียม
แหล่งข้อมูลอื่น

The official website of the Belgian Royal Family
| ก่อนหน้า |  | เจ้าชายแอมานุแอลแห่งเบลเยียม |  | ถัดไป |
| --- | --- | --- | --- | --- |
| เจ้าชายกาบรีแยลแห่งเบลเยียม |  |   ลำดับการสืบราชสันตติวงศ์แห่งเบลเยียม   ลำดับที่ 3   (21 กรกฎาคม พ.ศ. 2556 - ปัจจุบัน) |  | เจ้าหญิงเอเลออนอร์แห่งเบลเยียม |
| ด ค กเจ้าชายแห่งเบลเยียม |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าเลออปอลที่ 1 แห่งเบลเยียม
รุ่นที่ 1:  เจ้าชายหลุยส์ ฟิลิป มกุฎราชกุมาร  สมเด็จพระเจ้าเลออปอลที่ 2  เจ้าชายฟิลิป เคานต์แห่งแฟลนเดอส์ 
รุ่นที่ 2:  เจ้าชายเลโอโปลด์ ดยุกแห่งบราบันต์  เจ้าชายโบดวง  สมเด็จพระเจ้าอัลแบร์ที่ 1 
รุ่นที่ 3:  สมเด็จพระเจ้าเลโอโปลด์ที่ 3  เจ้าชายชาลส์ เคานต์แห่งฟลานเดอร์ 
รุ่นที่ 4:  สมเด็จพระราชาธิบดีโบดวง  สมเด็จพระราชาธิบดีอัลแบร์ที่ 2  เจ้าชายอาแล็กซ็องดร์ 
รุ่นที่ 5:  สมเด็จพระราชาธิบดีฟีลิป  เจ้าชายลอเรนซ์ อาร์ชดยุกแห่งออสเตรีย-เอสเต*  เจ้าชายโลร็อง 
รุ่นที่ 6:  เจ้าชายกาบรีแยล  เจ้าชายแอมานุแอล  เจ้าชายอะเมเดโอ อาร์ชดยุกแห่งออสเตรีย-เอสเต**  เจ้าชายโจอาคิม อาร์ชดยุกแห่งออสเตรีย-เอสเต**  เจ้าชายนีกอลา  เจ้าชายแอมริก  เจ้าชายออสการ์ 
*สถาปนาเป็นเจ้าชายแห่งเบลเยียมเมื่อวันที่ 10 พฤศจิกายน ค.ศ. 1995 **สถาปนาเป็นเจ้าชายแห่งเบลเยียมเมื่อวันที่ 2 ธันวาคม ค.ศ. 1991
เซร์ชีอู เมงจิส

| เซร์ชีอู เมงจิส |
| --- | --- |

ข้อมูลพื้นฐาน
ชื่อเกิด: เซร์ชีอู ซังตูส เมงจิส
เกิด: 11 กุมภาพันธ์ ค.ศ. 1941(1941-02-11)
ที่เกิด: นีเตรอย บราซิล
เสียชีวิต: 5 กันยายน ค.ศ. 2024(2024-09-05) (83 ปี)
แนวเพลง: บอสซาโนวา แซมบา ละตินแจ๊ส ป็อป
อาชีพ: หัวหน้าวง นักดนตรี นักแต่งเพลง โปรดิวเซอร์
เครื่องดนตรี: เปียโน
ช่วงปี: 1961 - 2023
ค่ายเพลง: Capitol, Atlantic, A&M, Elektra, Concord
เซร์ชีอู ซังตูส เมงจิส (โปรตุเกส: Sérgio Santos Mendes) นักเปียโนชาวบราซิล มีผลงานมากกว่า 35 ชุดในแนวบอสซาโนวา ผสมผสานกับแจ๊สและฟังก์
เซร์ชีอู เมงจิสเกิดในครอบครัวแพทย์ชาวบราซิล เข้าโรงเรียนดนตรีโดยหัดเล่นเปียโนเพื่อเป็นนักดนตรีคลาสสิก ต่อมาเริ่มมีความสนใจในดนตรีแจ๊ส เริ่มเล่นดนตรีอาชีพตั้งแต่ช่วงกลางทศวรรษ 1950 โดยได้ร่วมงานกับอังโตนีอู การ์ลูช โชบิง  เริ่มตั้งวงดนตรีของตัวเองในปี 1961 ชื่อวง "Sexteto Bossa Rio"  และ "Brazil'66"   ทั้งยังเคยร่วมงานบันทึกเสียงกับแคนนอนบอล แอดเดอร์ลีย์
งานเซร์ชีอู เมงจิสเป็นที่นิยมในบราซิล ยุโรป และญี่ปุ่น เพลงที่มีชื่อเสียงคือเพลง "มัสกีนาดา"   งานคัฟเวอร์เพลงของจอร์จ เบน เพลงนี้ขึ้นถึงอันดับ 47 ชาร์ตเพลงป็อป และอันดับ 4 เพลงอีซีลิสตนิงของนิตยสารบิลบอร์ด เพลงนี้กลับมาเป็นเพลงฮิตอีกครั้งในปี ค.ศ. 2006 เมื่อถูกนำมาบันทึกเสียงใหม่ในแบบฮิปฮอป โดยแบล็กอายด์พีส์ ร่วมเล่นโดยเซร์ชีอู เมงจิส และมี Gracinha Leporace ภรรยาของเมงจิสร่วมขับร้องด้วย
แหล่งข้อมูลอื่น

เว็บทางการ
"Sergio Mendes & Brasil '66/'77/etc. The Sérgio Mendes Discography เก็บถาวร 2021-03-07 ที่ เวย์แบ็กแมชชีน." brasil66.com, 2006.
เซอร์แคสเซีย

เซอร์แคสเซีย (อังกฤษ: Circassia), เชียร์เคสเซีย (อังกฤษ: Cherkessia), ซีคีอา (กรีก: Ζιχία), อาเดอฆาฆัก (อะดีเกยาและคาบาร์เดีย: Адыгэ Хэку; แปลว่า บ้านเกิดเซอร์แคสเซีย) หรือ ฆาเกฺวิฌ (อะดีเกยาและคาบาร์เดีย: Хэкужъ; แปลว่า บ้านเกิดโบราณ) เป็นภูมิภาคประวัติศาสตร์ทางด้านเหนือของเทือกเขาคอเคซัส ตั้งอยู่ตลอดแนวชายฝั่งตะวันออกเฉียงเหนือของทะเลดำ
ประวัติศาสตร์ยุคแรกเริ่มของชนชาติเซอร์แคสเซียค่อนข้างคลุมเครือ พวกเขาได้รับการกล่าวถึงครั้งแรกเมื่อสหัสวรรษที่ 1 ก่อนคริสต์ศักราช แม้ว่าชาวกรีกจะไม่ได้จัดตั้งอาณานิคมภายในดินแดนเซอร์แคสเซีย แต่พวกเขาก็เข้ามาติดต่อทำการค้าและมีอิทธิพลอย่างชัดเจนในแถบชายฝั่งทะเลดำของเซอร์แคสเซีย หลังจากนั้นเซอร์แคสเซียก็ได้รับอิทธิพลหรือตกอยู่ภายใต้การควบคุมของชนชาติอื่น ๆ ซึ่งได้แก่ชาวโรมัน ชาวคาซาร์ ชาวมองโกล ชาวตาตาร์ไครเมีย ชาวเติร์ก และชาวรัสเซีย
ในสมัยกลาง แว่นแคว้นน้อยใหญ่ในเซอร์แคสเซียจะเลือกตั้งเจ้าชายพระองค์หนึ่งขึ้นมาเป็นผู้ปกครองสูงสุดในนาม โดยแว่นแคว้นและเผ่าชนแต่ละแห่งในพื้นที่มีความเป็นอิสระสูง ต่อมาในคริสต์ศตวรรษที่ 13 ภูมิภาคคอเคซัสถูกจักรวรรดิมองโกลรุกราน จากนั้นก็ตกอยู่ภายใต้อำนาจของรัฐข่านไครเมียอยู่นานหลายร้อยปีจนกระทั่งชาวเซอร์แคสเซียลุกขึ้นต่อต้านใน ค.ศ. 1708 ส่วนจักรวรรดิรัสเซียเริ่มสนใจขยายอำนาจเหนือคอเคซัสอย่างจริงจังในสมัยจักรพรรดิปีเตอร์ที่ 1 ถึงกระนั้น สนธิสัญญาเบลเกรดซึ่งได้รับการลงนามเมื่อ ค.ศ. 1739 ก็เปิดโอกาสให้ชาวเซอร์แคสเซียตะวันออก (ชาวคาบาร์เดีย) มีอิสระในการปกครองตนเองในระดับหนึ่ง
ก่อนการลงนามในสนธิสัญญาเอเดรียโนเปิลเมื่อ ค.ศ. 1829 แม่น้ำคูบันทำหน้าที่เป็นพรมแดนธรรมชาติระหว่างรัสเซียกับเซอร์แคสเซีย อย่างไรก็ตาม ตามสนธิสัญญานี้ จักรวรรดิออตโตมันยอมสละอิทธิพลเหนือภูมิภาคคอเคซัสโดยเปิดทางให้แก่รัสเซีย ชาวเซอร์แคสเซียถือว่าความตกลงดังกล่าวเป็นโมฆะเนื่องจากเห็นว่าจักรวรรดิออตโตมันไม่มีสิทธิ์ยกดินแดนที่ตนเองไม่เคยเป็นเจ้าของให้แก่ใคร ในขณะเดียวกันรัสเซียก็ถือว่าพื้นที่นี้เป็นดินแดนรัสเซียที่อยู่ภายใต้การยึดครองของกลุ่มกบฏ ถึงแม้ตนเองจะไม่เคยควบคุมหรือเป็นเจ้าของพื้นที่บริเวณนี้มาก่อนเช่นกัน รัสเซียส่งทหารเข้าปราบปรามและกำจัดกลุ่มชนคอเคซัสที่ต่อต้านการผนวกดินแดน ส่งผลให้ชาวเซอร์แคสเซียประมาณร้อยละ 90 ถูกเนรเทศหรือไม่ก็ถูกสังหารหมู่ระหว่างการฆ่าล้างเผ่าพันธุ์ชาวเซอร์แคสเซีย
แม้ว่าเซอร์แคสเซียจะเป็นบ้านเกิดดั้งเดิมของชาวเซอร์แคสเซีย แต่ทุกวันนี้ชาวเซอร์แคสเซียส่วนใหญ่อาศัยอยู่ต่างถิ่นซึ่งเป็นผลมาจากเหตุการณ์ฆ่าล้างเผ่าพันธุ์ดังกล่าว ในรัสเซีย ชาวเซอร์แคสเซียจำนวนมากอาศัยอยู่ในพื้นที่ราบทางตอนเหนือของเทือกเขาคอเคซัส ในขณะที่บางส่วนอาศัยอยู่บริเวณเชิงเขาและส่วนน้อยอาศัยอยู่บนพื้นที่สูงและภูเขา วิถีชีวิตดั้งเดิมของพวกเขาเกี่ยวข้องกับการทำปศุสัตว์ การทำไร่ และการปลูกไม้ผล
เซาไกตานูดูซูล

| เซาไกตานูดูซูล |
| --- | --- |
Downtown São Caetano do Sul
   ธง ตรา

พิกัด: 23°42′00″S 46°33′00″W﻿ / ﻿23.70000°S 46.55000°W﻿ / -23.70000; -46.55000
การปกครอง
 • Mayor: José Auricchio Júnior (PTB)
พื้นที่
 • ทั้งหมด: 15.4 ตร.กม. (5.9 ตร.ไมล์)
ความสูง: 744 เมตร (2,441 ฟุต)
ประชากร (2006)
 • ทั้งหมด: 133,241 คน
 • ความหนาแน่น: 8,675 คน/ตร.กม. (22,470 คน/ตร.ไมล์)
เขตเวลา: UTC-3 (UTC−3)
 • ฤดูร้อน  (เวลาออมแสง): UTC-2 (UTC−2)
เว็บไซต์: São Caetano do Sul
เซาไกตานูดูซูล (โปรตุเกส: São Caetano do Sul) เป็นเมืองในรัฐเซาเปาลู ประเทศบราซิล
เซปุลตูรา

| Sepultura |
| --- | --- |
ปี 2015
ข้อมูลพื้นฐาน
ที่เกิด: Belo Horizonte, Minas Gerais, Brazil
แนวเพลง:  Groove metal  thrash metal  death metal  alternative metal  black metal (early) 
ช่วงปี: 1984–ปัจจุบัน
ค่ายเพลง:  Cogumelo  New Renaissance  Roadrunner  Epic  SPV  Nuclear Blast 

สมาชิก:  Paulo Jr.  Andreas Kisser  Derrick Green  Greyson Nekrutman 
อดีตสมาชิก:  Jairo Guedz  Max Cavalera  Igor Cavalera  Jean Dolabella  Eloy Casagrande 

เว็บไซต์: sepultura.com
เซปุลตูรา (โปรตุเกส: Sepultura; "หลุมศพ") เป็นกลุ่มดนตรีแนวเฮฟวีเมทัลสัญชาติบราซิลจากเมืองเบโลโอรีซอนชี ก่อตั้งวงในปี ค.ศ. 1984 โดย 2 พี่น้อง แมกซ์และอีกอร์ กาวาเลรา เป็นวงที่มีอิทธิพลสำคัญแก่แนวแทรชเมทัลและกรูฟเมทัล ในช่วงปลายคริสต์ทศวรรษ 1980 และต้นคริสต์ทศวรรษ 1990 และต่อมาวงได้มีการทำเพลงทดลองที่ได้รับอิทธิพลจากอัลเทอร์เนทีฟเมทัล, เวิลด์มิวสิก, นูเมทัล, ฮาร์ดคอร์พังก์ และอินดัสเทรียลเมทัล
วงเซปุลตูราได้มีการเปลี่ยนสมาชิกวงหลายครั้งตั้งแต่ก่อตั้งวงมา ทั้งแมกซ์และอีกอร์ กาวาเลราที่ออกจากวงไปในปี ค.ศ. 1996 และ 2006 ตามลำดับ สมาชิกปัจจุบันได้แก่ นักร้องนำ เดอร์ริก กรีน, มือกีตาร์ แอนเดรียส์ คิสเซอร์, มือเบส เปาโล จูเนียร์ และมือกลอง เกรย์สัน เนครุตแมน ตั้งแต่ที่อีกอร์ออกจากวงไปในปี ค.ศ. 2006 ก็ไม่หลงเหลือสมาชิกดั้งเดิม เปาโล จูเนียร์ ซึ่งเป็นสมาชิกของวงตั้งแต่ปี ค.ศ. 1984 จึงเป็นสมาชิกคนเดียวที่อยู่กับวงนานที่สุด เขาร่วมเล่นในอัลบั้ม Chaos A.D. (1993) เป็นต้นมา ส่วนคิสเซอร์ที่มาแทนไจโร เกดซ์ ในปี ค.ศ. 1987 ได้ร่วมเล่นตั้งแต่อัลบั้ม Schizophrenia (1987) เว้นอัลบั้มชุดเปิดตัว Morbid Visions (1986) และอีพี Bestial Devastation (1985)
เซปุลตูรา ออกผลงานสตูดิโออัลบั้ม 15 ชุด อัลบั้มล่าสุดคือ Quadra (2020) อัลบั้มที่ประสบความสำเร็จที่สุดคือArise (1991), Chaos A.D. (1993) และ Roots (1996) เซปุลตูรามียอดขายอัลบั้มมากกว่า 3 ล้านชุดในอเมริกาและเกือบ 20 ล้านชุดทั่วโลก ได้รับรางวัลแผ่นเสียงทองคำในหลายประเทศทั่วโลก ทั้งฝรั่งเศส ออสเตรเลีย อินโดนีเซีย สหรัฐ, ไซปรัส และในประเทศบ้านเกิด บราซิล
ผลงานเพลง

Morbid Visions (1986)
Schizophrenia (1987)
Beneath the Remains (1989)
Arise (1991)
Chaos A.D. (1993)
Roots (1996)
Against (1998)
Nation (2001)
Roorback (2003)
Dante XXI (2006)
A-Lex (2009)
Kairos (2011)
The Mediator Between Head and Hands Must Be the Heart (2013)
Machine Messiah (2017)
Quadra (2020)
เจ้าหญิงเอเลออนอร์แห่งเบลเยียม

เจ้าหญิงเอเลออนอร์แห่งเบลเยียม (พระนามเต็ม: เอเลออนอร์ ฟาบิโอลา วิกตอเรีย แอน มารี, ฝรั่งเศส: Eléonore Fabiola Victoria Anne Marie; ประสูติ: 16 เมษายน พ.ศ. 2551) เป็นพระราชทายาทพระองค์ที่สี่และพระราชธิดาพระองค์เล็กในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม เป็นพระราชนัดดาลำดับที่ 12 ในสมเด็จพระราชาธิบดีอัลแบร์ที่ 2 กับสมเด็จพระราชินีเปาลาในปัจจุบัน พระองค์ทรงอยู่ในลำดับที่สี่ของการสืบราชสันตติวงศ์ต่อจากพระเชษฐภคินีและพระเชษฐา คือ เจ้าหญิงเอลีซาแบ็ต ดัชเชสแห่งบราบันต์, เจ้าชายกาบรีแยลแห่งเบลเยียม และเจ้าชายแอมานุแอลแห่งเบลเยียม
พระองค์ทรงรับบัพติศมาเมื่อวันที่ 14 มิถุนายน พ.ศ. 2551 ที่ปราสาทคิแอร์ญง ในแคว้นอาร์เดนน์ พ่อและแม่ทูนหัวของพระองค์ได้แก่ เจ้าหญิงวิกตอเรีย มกุฎราชกุมารีแห่งสวีเดน, เจ้าหญิงแคลร์ และเคาน์เซบาสเตียง วอน เวสฟาเลิน ซู ฟูร์สเตนแบร์ก
พระอิสริยยศ

16 เมษายน พ.ศ. 2551 – ปัจจุบัน : เจ้าหญิงเอเลออนอร์แห่งเบลเยียม
แหล่งข้อมูลอื่น

The official website of the Belgian Royal Family
| ก่อนหน้า |  | เจ้าหญิงเอเลออนอร์แห่งเบลเยียม |  | ถัดไป |
| --- | --- | --- | --- | --- |
| เจ้าชายแอมานุแอลแห่งเบลเยียม |  |   ลำดับการสืบราชสันตติวงศ์แห่งเบลเยียม   ลำดับที่ 4   (21 กรกฎาคม พ.ศ. 2556 - ปัจจุบัน) |  | อาร์ชดัชเชสแห่งออสเตรีย-เอสเต |
| ด ค กเจ้าหญิงแห่งเบลเยียม |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าเลออปอลที่ 1 แห่งเบลเยียม
รุ่นที่ 1:  จักรพรรดินีชาร์ลอตแห่งเม็กซิโก 
รุ่นที่ 2:  เจ้าหญิงหลุยส์แห่งซัคเซิน-โคบูร์กและโกทา  เจ้าหญิงสเตฟานี มกุฎราชกุมารีแห่งออสเตรีย  เจ้าหญิงคลิเมนไทน์ เจ้าหญิงนโปเลียน  เจ้าหญิงโฌเซฟีน มารี  เจ้าหญิงอ็องเรียต ดัชเชสแห่งเวนมอนต์  เจ้าหญิงโฌเซฟีน การอลีนแห่งโฮเอินท์ซ็อลเลิร์น 
รุ่นที่ 3:  พระราชินีมารี-โจเซแห่งอิตาลี 
รุ่นที่ 4:  แกรนด์ดัชเชสโฌเซฟีน-ชาร์ล็อตแห่งลักเซมเบิร์ก  เจ้าหญิงมารี-คริสติน นางจอร์จเกอร์  เจ้าหญิงมารี-แอ็สเมราลดา เลดีมอนคาดา 
รุ่นที่ 5:  เจ้าหญิงอัสตริด อาร์ชดัชเชสแห่งออสเตรีย-เอสเต  เจ้าหญิงแดลฟีน 
รุ่นที่ 6:  เจ้าหญิงเอลีซาแบ็ต ดัชเชสแห่งบราบันต์  เจ้าหญิงเอเลออนอร์  เจ้าหญิงมาเรีย ลอรา อาร์ชดัชเชสแห่งออสเตรีย-เอสเต*  เจ้าหญิงลุยซา มาเรีย อาร์ชดัชเชสแห่งออสเตรีย-เอสเต  เจ้าหญิงเลติเชีย มาเรีย อาร์ชดัชเชสแห่งออสเตรีย-เอสเต  เจ้าหญิงหลุยส์  เจ้าหญิงโฌเซฟีน 
*สถาปนาเป็นเจ้าหญิงเเห่งเบลเยียมเมื่อวันที่ 2 ธันวาคม ค.ศ. 1991
เซอด็อง

| เซอด็อง |
| --- | --- |
เทศบาล
   ตราอาร์ม
ประเทศ: ฝรั่งเศส
แคว้น: กร็องแต็สต์
จังหวัด: อาร์แดน
เขต: Sedan
พื้นที่1: 16.28 ตร.กม. (6.29 ตร.ไมล์)
ประชากร2: 16,428 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 08409 /08200
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
เซอด็อง (ฝรั่งเศส: Sedan) เป็นเทศบาลในจังหวัดอาร์แดน แคว้นกร็องแต็สต์ ประเทศฝรั่งเศส ตั้งอยู่บนชายฝั่งแม่น้ำเมิซ ห่างจากชายแดนเบลเยียมราว 10 กิโลเมตร และเป็นเมืองหนึ่งบนเส้นมาฌีโน แนวป้องกันการรุกรานของเยอรมนีในช่วงสงครามโลกครั้งที่สอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Sedan
Sedan city council website เก็บถาวร 2011-02-21 ที่ เวย์แบ็กแมชชีน (ในภาษาฝรั่งเศส)
The German breakthrough in 1940
Webpage about the fortifications of Sedan เก็บถาวร 2019-12-22 ที่ เวย์แบ็กแมชชีน
เจ้าชายเออแฌนแห่งซาวอย

| ฟร็องซัว-เออแฌนแห่งซาวอย François-Eugène de Savoie |
| --- | --- |

ประสูติ: 18 ตุลาคม ค.ศ. 1663   กรุงปารีส ราชอาณาจักรฝรั่งเศส
สวรรคต: 21 เมษายน ค.ศ. 1736   กรุงเวียนนา จักรวรรดิโรมันอันศักดิ์สิทธิ์
พระราชบิดา: เจ้าชายเออแฌน-โมริซแห่งซาวัว-คารินยอง
พระราชมารดา: โอลิมเปีย มันชินี
ลายพระอภิไธย: 
เจ้าชายฟร็องซัว-เออแฌนแห่งซาวอย ฝรั่งเศส: François-Eugène de Savoie) หรือ เจ้าชายออยเกินแห่งซาวอย (เยอรมัน: Eugen von Savoyen)) เจ้าชายเออแฌนแห่งซาวอยเป็นแม่ทัพผู้มีชื่อเสียงและมีสมรรถภาพที่สุดคนหนึ่งในประวัติศาสตรยุโรป เจ้าชายเออแฌนแห่งซาวอยประสูติที่กรุงปารีส จากพระบิดามารดาที่เป็นเจ้าซาวอย เจ้าชายเออแฌนเจริญพระชันษาขึ้นมาในราชสำนักฝรั่งเศสของพระเจ้าหลุยส์ที่ 14 เดิมพระองค์มีพระประสงค์จะดำเนินอาชีพเป็นนักบวชแต่เมื่อมีพระชนม์ได้ 19 ก็หันไปสนใจกับอาชีพการเป็นทหาร เมื่อถูกปฏิเสธโดยพระเจ้าหลุยส์ที่ 14 จากการเข้ารับราชการในกองทัพฝรั่งเศส เจ้าชายเออแฌนก็ทรงย้ายไปออสเตรียและหันไปสวามิภักดิ์ต่อราชวงศ์ฮาพส์บวร์ค
เจ้าชายเออแฌนแห่งซาวอยรับราชการอยู่หกสิบปีภายใต้จักรพรรดิฮาพส์บวร์คสามพระองค์ – จักรพรรดิเลโอโพลด์ที่ 1, จักรพรรดิโยเซฟที่ 1 และ จักรพรรดิคาร์ลที่ 6
สงครามครั้งแรกที่เจ้าชายเออแฌนทรงมีส่วนร่วมคือการสงครามต่อต้านการล้อมกรุงเวียนนาของออตโตมันเติร์กในยุทธการเวียนนาใน ค.ศ. 1683 และต่อมาสงครามสันนิบาตศักดิ์สิทธิ์ซึ่งเป็นส่วนหนึ่งของมหาสงครามตุรกี ก่อนที่จะเข้าร่วมในสงครามเก้าปีพร้อมกับลูกพี่ลูกน้องวิคเตอร์ อมาเดอุสที่ 2 ดยุกแห่งซาวอย แต่ชื่อเสียงของเจ้าชายเออแฌนมามั่นคงเมื่อได้รับชัยชนะอย่างเด็ดขาดต่อออตโตมันในยุทธการเซนทาในปี ค.ศ. 1697 จากนั้นก็มีชื่อเสียงเพิ่มขึ้นระหว่างสงครามสืบราชบัลลังก์สเปนเมื่อไปทำการเป็นพันธมิตรกับจอห์น เชอร์ชิล ดยุกแห่งมาร์ลบะระ ที่ได้รับชัยชนะต่อฝรั่งเศสในยุทธการเบล็นไฮม์, ยุทธการอูเดอนาร์ด และ ยุทธการมาลพลาเคต์ จากนั้นก็ไปได้รับความสำเร็จในฐานะแม่ทัพของกองทัพของพระจักรพรรดิทางตอนเหนือของอิตาลี โดยเฉพาะในยุทธการตูรินในปี ค.ศ. 1706 เมื่อความขัดแย้งกับจักรวรรดิออตโตมันเริ่มขึ้นอีกครั้งในสงครามออสเตรีย-ตุรกี ค.ศ. 1716-1718 เจ้าชายเออแฌนก็ทรงสามารถปราบปรามข้าศึกศัตรูได้ในยุทธการเปโตรวาราดิน และ ยุทธการเบลเกรด
ตลอดคริสต์ทศวรรษ 1720 อิทธิพลและความสามารถทางการทูตของของเจ้าชายเออแฌนก็สามารถสร้างความมั่นคงให้แก่จักรพรรดิแห่งจักรวรรดิโรมันอันศักดิ์สิทธิ์ในปัญญาขัดแย้งต่างๆ ที่เกี่ยวกับการสืบราชบัลลังก์ แต่ในบั้นปลายของชีวิตความเหนื่อยร้าและสุขภาพทางจิตที่เปราะบางทำให้พระองค์ไม่ทรงประสบความสำเร็จในฐานะผู้บังคับบัญชาทหารสูงสุดในการพยายามยุติสงครามสืบราชบัลลังก์โปแลนด์ได้ แต่กระนั้นในออสเตรีย ชื่อเสียงของเจ้าชายเออแฌนก็ไม่มีผู้ใดเทียมได้ ความเห็นเกี่ยวกับบุคลิกของเจ้าชายเออแฌนอาจจะแตกต่างกันไป แต่ก็ไม่มีผู้ใดที่จะค้านความสำเร็จอันยิ่งใหญ่ที่พระองค์ทรงป้องกันจักรวรรดิฮาพส์บวร์คจากถูกกลืนไปเป็นของฝรั่งเศส และทรงหยุดยั้งการรุกรานมาทางตะวันตกของจักรวรรดิออตโตมัน และปลดปล่อยยุโรปกลางจากการยึดครองของออตโตมันที่ดำเนินมาเป็นเวลาร้อยห้าสิบปี นอกจากนั้นเจ้าชายเออแฌนก็ยังทรงเป็นผู้อุปถัมภ์ศิลปะคนสำคัญ เจ้าชายเออแฌนสิ้นพระชนม์เมื่อวันที่ 21 เมษายน ค.ศ. 1736 เมื่อมีพระชนมายุได้ 72 พรรษา
ชีวิตเบื้องต้น (ค.ศ. 1663–ค.ศ. 1699) > มหาสงครามตุรกี

เมื่อมาถึงปี ค.ศ. 1683 อันตรายจากการรุกรานเวียนนาของจักรพรรดิเลโอโพลด์ที่ 1 โดยออตโตมันก็ใกล้ความเป็นจริงขึ้นทุกขณะ ก่อนหน้านั้นมหาเสนาบดีปาชาคารา มุสตาฟา (Kara Mustafa Pasha) – ผู้ฉวยโอกาสขณะที่เกิดการก่อความไม่สงบโดยผู้ก่อการมาจยาImre Thököly – นำทัพจำนวน 100,000–200,000 คน เข้ามารุกราน ภายในสองเดือนกองทัพของมุสตาฟาก็มาถึงกำแพงเมืองเวียนนา จักรพรรดิเลโอโพลด์ที่ 1 จึงเสด็จหนีไปยังพาสเซาบนฝั่งแม่น้ำดานูป ซึ่งไกลออกไปจากเมืองหลวงและปลอดภัยกว่า ค่ายที่ประทับของจักรพรรดิเลโอโพลด์ที่ 1 ที่พาสเซาเป็นที่ที่เจ้าชายเออแฌนได้เข้าเฝ้าในกลางเดือนสิงหาคม
แม้เจ้าชายเออแฌนจะไม่ใช่ชาวออสเตรียแต่พระองค์ทรงมีเชื้อสายฮาพส์บวร์ค พระอัยกาทอมัส ฟรานซิส เจ้าชายแห่งคารินยองผู้ก่อตั้งสายตระกูลซาวอย-คารินยองของราชวงศ์ซาวอยเป็นโอรสของแคทเธอรีน มิเชลล์แห่งสเปน – พระราชธิดาในพระเจ้าฟิลิปที่ 2 แห่งสเปน – และเหลนของจักรพรรดิคาร์ลที่ 5 แต่ความเกี่ยวพันสำหรับจักรพรรดิเลโอโพลด์ในขณะนั้นคือเจ้าชายเออแฌนทรงเป็นญาติห่างๆ ของวิคเตอร์ อมาเดอุส ดยุกแห่งซาวอย ซึ่งเป็นความเกี่ยวพันที่พระจักรพรรดิทรงเห็นว่าอาจจะมีประโยชน์ในภายภาคหน้าเมื่อต้องเผชิญหน้ากับฝรั่งเศส ความเกี่ยวดองเหล่านี้ และบุคลิกภาพที่เหมาะกับบรรยากาศของราชสำนักของจักรพรรดิเลโอโพลด์ มีส่วนทำให้เจ้าชายเออแฌนผู้หนีมาพึ่งพระบรมโพธิสมภารได้รับการต้อนรับอย่างอบอุ่นที่พาสเซา และได้รับตำแหน่งราชการในกองทัพของพระจักรพรรดิ
เจ้าชายเออแฌนทรงทราบว่าควรจะสวามิภักดิ์ต่อผู้ใด – “ข้าพระองค์จะอุทิศกำลังกายทั้งหมด, ความกล้าหาญทั้งหมด, และถ้าจำเป็นโลหิตหยาดสุดท้ายถวายแด่พระองค์” ความจงรักภักดีนี้ได้รับการทดสอบทันที เมื่อมาถึงเดือนกันยายนกองทัพของพระมหาจักรพรรดิภายใต้การนำของชาร์ลส์ที่ 5 ดยุกแห่งลอร์แรน พร้อมด้วยกองทัพอันเข้มแข็งของพระมหากษัตริย์โปแลนด์พระเจ้าจอห์นที่ 3 โซบีสกีแห่งโปแลนด์ก็เตรียมพร้อมที่จะเข้าต่อสู้กับกองทัพของสุลต่านออตโตมันที่ล้อมกรุงเวียนนาอยู่ เมื่อวันที่ 12 กันยายน ค.ศ. 1683 กองทัพฝ่ายคริสเตียนก็รวบรวมกำลังกันบนเนินทางตะวันออกเฉียงใต้ของป่าเวียนนามองลงไปยังค่ายทหารของฝ่ายศัตรูที่ตั้งอยู่กลาดเกลื่อน หลังจากทำการต่อสู้กันวันหนึ่งในยุทธการเวียนนา ฝ่ายคริสเตียนก็สามารถยุติการล้อมเมืองเวียนนาอยู่สองเดือนของฝ่ายออตโตมัน ฝ่ายออตโตมันได้รับความพ่ายแพ้จนต้องถอยทัพ การต่อสู้อย่างกล้าหาญภายใต้การนำของบาเดินทำให้เจ้าชายเออแฌนทรงได้รับคำสรรเสริญจากลอร์แรนและจากพระจักรพรรดิ และได้รับการเสนอชื่อให้เป็นนายพันของกองทหารม้าคุฟสไตน์
ดูเพิ่ม

สงครามสืบราชบัลลังก์สเปน
ยุทธการเวียนนา
โอเตลซัวซองส์ที่ประสูติของเจ้าชายเออแฌน
มักซีมีเลียนที่ 2 เอมานูเอล ผู้คัดเลือกแห่งบาวาเรีย (ค.ศ. 1662–ค.ศ. 1726) ผู้อุปถัมภ์ระหว่างคริสต์ทศวรรษ 1680 ผู้กลายมาเป็นศัตรูระหว่างสงครามสืบราชบัลลังก์สเปน
เฌอแตม.. มัวนงปลูว์

เฌอแตม... มัวนงปลูว์ (ฝรั่งเศส: Je t'aime... moi non plus; อังกฤษ: I love you… nor do I) เพลงร้องคู่ภาษาฝรั่งเศสที่แต่งโดยเซร์ช เกนสบูร์ (Serge Gainsbourg) ขับร้องโดยเกนสบูร์ คู่กับเจน เบอร์กิน แฟนสาวของเขา บันทึกเสียงวางจำหน่ายในปี ค.ศ. 1969 และขึ้นถึงอันดับหนึ่งชาร์ตซิงเกิลแห่งสหราชอาณาจักรและสวิตเซอร์แลนด์ แต่เพลงนี้ถูกห้ามเปิดออกอากาศในหลายประเทศ ทั้งในสเปน สวีเดน บราซิล อังกฤษ โปรตุเกส อิตาลี  ห้ามออกอากาศในฝรั่งเศสก่อนเวลา 23.00 น. และถูกจำกัดการออกอากาศในสหรัฐอเมริกา เนื่องจากในเพลงมีท่อนหนึ่งเป็นเสียงครางของนักร้องหญิง ขณะถึงจุดสุดยอด
เกนสบูร์แต่งเพลงนี้ในปี ค.ศ. 1967 เพื่อร้องและบันทึกเสียงคู่กับบรีฌิต บาร์โด คู่รักของเขาในขณะนั้น แต่เมื่อข่าวนี้แพร่ออกไป กุนเทอร์ ซาชส์ สามีชาวเยอรมันของบาร์โดโกรธมากและพยายามขัดขวางไม่ให้ซิงเกิลนี้ออกวางจำหน่าย  ซิงเกิลนี้ได้วางจำหน่ายในภายหลัง ในปี ค.ศ. 1986  เมื่อเกนสบูร์หันมาคบกับเจน เบอร์กิน ที่เพิ่งหย่าขาดจากจอห์น แบร์รี ก็ขอให้เธอบันทึกเสียงเพลงนี้คู่กับเขา โดยร้องเสียงสูงขึ้นกว่าฉบับของบาร์โดหนึ่งออกเตฟ
เซกอแลน รัวยาล

นักการเมืองชาวฝรั่งเศส
| เซกอแลน รัวยาล |
| --- | --- |


รัฐมนตรีว่าการกระทรวงนิเวศวิทยา การพัฒนาอย่างยั่งยืนและพลังงาน
ดำรงตำแหน่ง 2 เมษายน ค.ศ. 2014 – 10 พฤษภาคม ค.ศ. 2017
นายกรัฐมนตรี: มานุแอล วาลส์ แบร์นาร์ กาซเนิฟว์
ก่อนหน้า: Philippe Martin
ถัดไป: Nicolas Hulot
ประธานสภาประจำแคว้นปัวตู-ชาร็องต์
ดำรงตำแหน่ง 30 มีนาคม ค.ศ. 2004 – 21 เมษายน ค.ศ. 2014
ก่อนหน้า: Élisabeth Morin
ถัดไป: Jean-François Macaire
รัฐมนตรีว่าการกระทรวงผู้แทนเพื่อครอบครัว เด็ก และคนพิการ
ดำรงตำแหน่ง 20 มีนาคม ค.ศ. 2000 – 6 พฤษภาคม ค.ศ. 2002
นายกรัฐมนตรี: ลียอแนล ฌ็อสแป็ง
ก่อนหน้า: Martine Aubry
ถัดไป: Jean-François Mattei
ตัวแทนรัฐมนตรีว่าการฝ่ายการสอนของโรงเรียน
ดำรงตำแหน่ง 4 มิถุนายน ค.ศ. 1997 – 27 มีนาคม ค.ศ. 2000
นายกรัฐมนตรี: ลียอแนล ฌ็อสแป็ง
ก่อนหน้า: Françoise Hostalier
ถัดไป: Xavier Darcos
รัฐมนตรีว่าการกระทรวงสิ่งแวดล้อม
ดำรงตำแหน่ง 2 เมษายน ค.ศ. 1992 – 29 มีนาคม ค.ศ. 1993
นายกรัฐมนตรี: ปีแยร์ เบเรกอวัว
ก่อนหน้า: บริส ลาลงด์
ถัดไป: มีแชล บาร์นีเย
สมาชิกสมัชชาแห่งชาติ ประจำเขตเลือกตั้งที่ 2 ของเดอซ์-แซฟวร์
ดำรงตำแหน่ง 19 มิถุนายน ค.ศ. 2002 – 19 มิถุนายน ค.ศ. 2007
ก่อนหน้า: Jean-Pierre Marché
ถัดไป: Delphine Batho
ดำรงตำแหน่ง 2 เมษายน ค.ศ. 1993 – 4 กรกฎาคม ค.ศ. 1997
ก่อนหน้า: Jean-Pierre Marché
ถัดไป: Jean-Pierre Marché
ดำรงตำแหน่ง 23 มิถุนายน ค.ศ. 1988 – 2 พฤษภาคม ค.ศ. 1992
ก่อนหน้า: ร่างรัฐธรรมนูญใหม่
ถัดไป: Jean-Pierre Marché
สมาชิก สภาทั่วไปเดอซ์-แซฟวร์ สำหรับ La Mothe-Saint-Héray
ดำรงตำแหน่ง 2 เมษายน ค.ศ. 1992 – 27 มีนาคม ค.ศ. 1998
ก่อนหน้า: Pierre Thomas
ถัดไป: Jean-Pierre Griffault
 
ข้อมูลส่วนบุคคล
เกิด: มารี-เซกอแลน รัวยาล  (1953-09-22) 22 กันยายน ค.ศ. 1953 (71 ปี) ดาการ์ แอฟริกาตะวันตกของฝรั่งเศส (ปัจจุบันคือประเทศเซเนกัล)
พรรคการเมือง: พรรคสังคมนิยม (1978–2017)
คู่อาศัย: ฟร็องซัว ออล็องด์ (1978–2007)
บุตร: 4
ศิษย์เก่า: Nancy 2 University Sciences Po ÉNA
ลายมือชื่อ: 
เว็บไซต์: เฟสบุ๊กทางการ

มารี-เซกอแลน รัวยาล หรือรู้จักในนาม เซกอแลน รัวยาล (ฝรั่งเศส: Marie-Ségolène Royal, ออกเสียง: [seɡɔlɛn ʁwajal] ( ฟังเสียง); เกิดเมื่อวันที่ 22 กันยายน ค.ศ. 1953) เป็นนักการเมืองหญิงจากพรรคสังคมนิยม ซึ่งเป็นพรรคฝ่ายซ้ายของประเทศฝรั่งเศส เธอได้รับการส่งชื่ออย่างเป็นทางการจากพรรคสังคมนิยมให้เป็นตัวแทนชิงตำแหน่งประธานาธิบดีฝรั่งเศส ในวันที่ 22 เมษายน เธอสามารถชนะเข้าถึงการเลือกตั้งรอบ 2 ได้ แต่ก็ต้องพ่ายให้กับนายนีกอลา ซาร์กอซีไป
ชีวิตส่วนตัว

นับตั้งแต่ปลายคริสต์ทศวรรษ 1970 มารีเป็นคู่อาศัยของฟร็องซัว ออล็องด์ อดีตประธานาธิบดีฝรั่งเศส ทั้งคู่มีลูกสี่คน: Thomas (เกิด ค.ศ. 1984), Clémence (เกิด ค.ศ. 1985), Julien (เกิด ค.ศ. 1987) และ Flora (เกิด ค.ศ. 1992) ทั้งคู่ไม่ได้แต่งงาน (โดยถือว่าเป็น"ชนชั้นกลาง"เกินไป) และไม่มีส่วนเกี่ยวโยงกับ PACS (pacte civil de solidarité ซึ่งให้ผู้ใหญ่สองคนอยู่กินด้วยกันโดยไม่แบ่งเพศ) ตามข่าวลือ
เดอะการ์เดียน จัดให้มารีเป็นหนึ่งใน 50 หญิงที่แต่งตัวได้ดีที่สุดในเดือนมีนาคม ค.ศ. 2013
แหล่งข้อมูลอื่น

Ségolène Royal official page French National Assembly (ในภาษาฝรั่งเศส)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  เบลเยียม  สหรัฐ  เช็กเกีย  เนเธอร์แลนด์  โปแลนด์ 
ประชาชน:  Deutsche Biographie  Sycomore 
อื่น ๆ:  IdRef
เซอร์เคย์

Sir Kay breaketh his sword at ye Tournament ภาพวาดโดย Howard Pyle ค.ศ. 1902
ตามตำนานกษัตริย์อาเธอร์ เซอร์เคย์ (อังกฤษ: Sir Kay; ภาษาเวลช์: Cai, Kai, Kei, หรือ Cei; ละติน: Caius หรือ Gaius; ฝรั่งเศส: Keu, Queux; ฝรั่งเศสโบราณ: Kès or Kex) คือบุตรของเซอร์เอคเตอร์ และเป็นพี่บุญธรรมของอาเธอร์ ภายหลังยังได้รั้งตำแหน่ง Seneschal ในราชสำนักของอาเธอร์ด้วย (คือขุนนางตำแหน่งพิเศษผู้ดูแลความสงบเรียบร้อยและกิจการภายใน) เซอร์เคย์เป็นอัศวินโต๊ะกลมชุดแรก ในวรรณกรรมยุคหลังเราอาจเห็นภาพของเซอร์เคย์เป็นคนบ้านนอกกิริยาหยาบและก้าวร้าว แต่ในตำนานดั้งเดิม เซอร์เคย์เป็นหนึ่งในอัศวินเอกของอาเธอร์คู่กันกับเซอร์เบดิเวียร์ ทั้งเซอร์เคย์และเซอร์เบดิเวียร์เป็นตัวละครที่อยู่คู่กับตำนานอาเธอร์ดั้งเดิมมาตั้งแต่ยุคแรกๆ
แหล่งข้อมูลอื่น

King Arthur & The Knights of the Round Table: Sir Kay
Sir Kay at Early British Kingdoms
| ด ค กตำนานพระเจ้าอาร์เทอร์ |
| --- | --- |
ตัวละครหลัก:  พระเจ้าอาร์เทอร์  เซอร์เอกเตอร์  กวินิเวียร์  ท่านหญิงแห่งทะเลสาบ  เมอร์ลิน  มอร์เดร็ด  มอร์กัน เล เฟย์  มอร์กอส  ยูเทอร์ เพนแดรกอน 
อัศวินโต๊ะกลม:  แอแกรเวน  เบดิเวียร์  บอร์ส  คาโลเกรนันต์  แคราด็อก  แดโกนิต  ไดนาดัน  กาเฮริส  แกลาแฮด  แกเรท  กาเวน  เกไรนต์  เคย์  ลาโมรัก  แลนเซอล็อต  ไลโอเนล  แพลามีดีส  เพอร์ซิวัล  ซาเฟียร์  ซากรามอร์  ทริสทัน  อิเวน  อิเวนบุตรนอกสมรส 
สถานที่:  แอวาลอน  แคมิลอต  คอร์เบนิก  Paimpont forest  ทินแทเจล 
อื่น ๆ:  ดาบเอกซ์แคลิเบอร์  จอกศักดิ์สิทธิ์  โต๊ะกลม
เฌเรมี มาตีเยอ

| 0 | 1 | 2 | 3 |
| --- | --- | --- | --- |
 มาตีเยอขณะเล่นให้กับบาร์เซโลนาในปี พ.ศ. 2557
ข้อมูลส่วนตัว
ชื่อเต็ม:  เฌเรมี มาตีเยอ
วันเกิด:  29 ตุลาคม พ.ศ. 2526 (41 ปี)
สถานที่เกิด:  ลุกเซย-เล-แบ็ง, ประเทศฝรั่งเศส
ส่วนสูง:  1.89 m (6 ft 2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  สปอร์ติงลิสบอน
สโมสรเยาวชน
2000–2002:  ซอโช
สโมสรอาชีพ*
| ปี |  ทีม |  ลงเล่น |  (ประตู) |
| 2002–2005 |  ซอโช |  86 |  (9) |
| 2005–2009 |  ตูลูซ |  86 |  (5) |
| 2009–2014 |  บาเลนเซีย |  126 |  (6) |
| 2014–2017 |  บาร์เซโลนา |  91 |  (4) |
| 2017– |  สปอร์ติงลิสบอน |  0 |  (0) |
ทีมชาติ‡
| 2000–2001 |  ฝรั่งเศส อายุไม่เกิน 18 ปี |  7 |  (0) |
| 2001–2002 |  ฝรั่งเศส อายุไม่เกิน 19 ปี |  3 |  (1) |
| 2002–2006 |  ฝรั่งเศส อายุไม่เกิน 21 ปี |  6 |  (2) |
| 2011– |  ฝรั่งเศส |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 เมษายน 2560 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 มีนาคม 2560
เฌเรมี มาตีเยอ (ฝรั่งเศส: Jérémy Mathieu) เกิดเมื่อวันที่ 29 ตุลาคม พ.ศ. 2526 เป็นนักฟุตบอลอาชีพชาวฝรั่งเศส ซึ่งเล่นให้กับสปอร์ติงลิสบอนและฟุตบอลทีมชาติฝรั่งเศส ส่วนใหญ่แล้วเขาเล่นในตำแหน่งกองหลังตำแหน่งกลาง เขายังสามารถเล่นในตำแหน่งกองหลังปีกซ้ายได้